**Cu privire la aprobarea regulamentului general de metrologie legală RGML 04:2017**

În temeiul art. 5, alin. (3), lit. c), h) și f), alin. (4), art. 6, alin. (2), (3) și (5) al Legii metrologiei nr. 19 din 4 martie 2016 (Monitorul Oficial al Republicii Moldova, 2016, nr.100-105, art.190), pentru asigurarea uniformităţii, legalităţii şi exactităţii măsurărilor în domeniile de interes public pe teritoriul Republicii Moldova,

**ORDON:**

1. Se aprobă Regulamentul general de metrologie legală RGML 04:2017 ”Elaborarea documentelor normative din domeniul metrologiei legale”, conform Anexei.

2. Se abrogă pct. 1 al Ordinului Ministerului Economiei nr. 204 din 9 decembrie 2014 (Monitorul Oficial al Republicii Moldova, 2015, nr.185-189, art. 1283).

3. Se abrogă Regulamentul general de metrologie legală RGML 04:2014 “Sistemul naţional de metrologie. Elaborarea reglementărilor de metrologie legală” aprobat prin Ordinul Ministerului Economiei nr. 204 din 9 decembrie 2014.

4. Prezentul ordin se publică în Monitorul Oficial al Republicii Moldova şi se plasează pe pagina web a Ministerului Economiei și Infrastructurii.

5. Se pune în sarcina I.P. ”Institutul Naţional de Metrologie” plasarea pe pagina sa web a prezentului ordin şi publicarea acestuia în revista de specialitate “Metrologie”.

**Secretar general de stat Iulia COSTIN**